《泊舟桃花台入妙香院》
宋代·赵蕃

携家本避长城戍，孙子相仍住桃坞。虽云秦暴赋可逃，后乃开通晋南渡。

当时未有神仙传，创自渊明诗五言。祇今图画遍四海，楼台树木空苍然。

玄都亦说桃千树，梦得飘零因怨句。未应只属羽人家，亦有因兹悟初祖。

我州那得桃花台，台下清溪转石哀。仙耶释耶不可见，每一过之空系缆。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。